**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2014 metus lengvatą juridiniams asmenims, kurie vykdo tam tikrą veiklą Klaipėdos miesto istorinėse dalyse – UAB „SENAMIESČIO MAGIJA“ (įm. k. 141325831), UAB „Žirgeliai“ (įm. k. 302937430) ir UAB „Toti idėjos“ (įm.k. 303063877)*.*

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintu NTM lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

1. UAB „SENAMIESČIO MAGIJA“ – tvarkos aprašo 2.4.1. p. (mažų parduotuvėlių veikla adresu Tomo g. 16, Kurpių g. 11 ir Kepėjų g. 12, Klaipėda);

2. UAB „Žirgeliai“ – tvarkos aprašo 2.4.2. p. (mažos kavinukės veikla adresu Teatro a. 7, Klaipėda);

3. UAB „Toti idėjos“ – tvarkos aprašo 2.4.1. p. (mažos parduotuvėlės veikla adresu Turgaus g. 20, Klaipėda).

Asmenys atitinka Klaipėdos miesto savivaldybės tarybos sprendimu patvirtinto NTM lengvatų teikimo tvarkos aprašo keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą, būtų suteikta mokestinė lengvata, tuo paremiant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė informaciją, kad UAB „SENAMIESČIO MAGIJA“ (įm. k. 141325831), UAB „Žirgeliai“ (įm. k. 302937430) ir UAB „Toti idėjos“ (įm.k. 303063877) atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtinto NTM lengvatų teikimo tvarkos aprašo keliamus reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „SENAMIESČIO MAGIJA“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 9484 Lt, už pastatą – parduotuvę, adresu Kurpių g. 11 – 1640 Lt (205000 Lt mokestinė vertė x 0,8 %), už patalpą – parduotuvę, adresu Kepėjų g. 12 – 1440 Lt (180000 Lt mokestinė vertė x 0,8%), už patalpą – parduotuvę, adresu Tomo g. 16 – 2584 Lt (323000 Lt mokestinė vertė x 0,8%). Atitinkamai lengvatų dydžiai 237,49 Eur (50 proc.), 208,53 Eur (50 proc.) ir 374,19 Eur (50 proc.), iš viso **820,21 Eur.**

2.UAB „Žirgeliai“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1688 Lt, už pastatą – kavinę, adresu Teatro a. 7 (211000 Lt mokestinė vertė x 0,8 %). Lengvatos dydis - 50 proc., t.y. **244,44 Eur.**

3. UAB „Toti idėjos“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 2755 Lt už negyvenamąją patalpą – parduotuvę, adresu Turgaus g. 20 (344334 Lt mokestinė vertė x 0,8 %). Lengvatos dydis – 50 proc., t.y. **398,95 Eur**.

**6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **1.463,60 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, 9 lapai.

Mokesčių skyriaus vedėjas Donatas Jeruševičius